《既去楚念潘别驾留滞沙洋不得归为诗慰之》
明代·游朴

萧萧清角竞南风，冉冉浮云蔽远空。自有蝍且甘腐带，翻令燕雀笑冥鸿。

我来谁复持秦镜，尔去无须念楚弓。不见聊城射书后，飘然高蹈海之东。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。